Public procurement notice: Contract Notice
Published: 2023-06-14
Buyer: Magyar Nemzeti Múzeum
Country: HU
Contract type: Services
Procedure: Open procedure
CPV classification: 79714000: Surveillance services
Submission deadline: 2023-07-11

Technical requirements: Megbízási keretszerződés keretében a Magyar Nemzeti Múzeum főépületének állandó, valamint Magyar Nemzeti Múzeum Gazdasági Igazgatósága ad hoc jellegű őrszolgálati feladatainak ellátása a II.2.4) pontban és a közbeszerzési dokumentumokban foglaltak szerint a II.2.7) pontban rögzített időtartamra.
Megbízási keretszerződés keretében a Magyar Nemzeti Múzeum főépületének állandó, valamint Magyar Nemzeti Múzeum Gazdasági Igazgatósága ad hoc jellegű őrszolgálati feladatainak ellátása az alábbiak szerint:
Ruházat: nyertes ajánlattevő által biztosított, fekete, sötétszürke vagy sötétkék öltöny/kosztüm/szövetnadrág, világos ing/blúz és nyakkendő/sálkendő, illetve egységes gyakorló az ajánlatkérővel egyeztetett szín összeállításban.
Az épületbe belépő ügyfelek beléptetése, kiléptetése, útbaigazítása, ruházatuk, csomagjaik szükségszerű átvizsgálása, külön utasításra.
Segítse az érkező ügyfeleket, szükség esetén tájékoztassa őket a hivatali eljárás rendjéről. A feltett kérdéseikre türelmesen, legjobb tudásának megfelelően válaszoljon
Az érkező ügyfelek tevékenységének figyelemmel kísérése, az esetleges rendbontások megelőzése, megszakítása, indokolt esetben a személy visszatartása és a rendőrség értesítése.
Az épületben dolgozó személyek ki- és beléptetése a hivatal ki- és beléptetési szabályzatában előírtak szerint, a beléptetési, ill. benntartózkodási engedélyek kezelése, csomagjaik szükségszerű átvizsgálása, külön utasításra.
Az illetéktelen behatolás megakadályozása, indokolt esetben a személy visszatartása és a rendőrség értesítése.
Bűncselekmény, rendkívüli események (baleset, káresemény, behatolás, rendbontás, randalírozás, bombafenyegetettség stb.) észlelése esetén az érvényben lévő törvényben előírtak szerinti intézkedések megtétele a megtett intézkedésekről jegyzőkönyv felvétele és az esetről a megrendelő erre felhatalmazottjának értesítése, majd a rendőrség, tűzoltóság, mentők stb. értesítése.
Az épületben a személyeket vagy a tulajdont veszélyeztető rendellenesség esetén, illetve a felügyeletére bízott jelzőberendezések (betörés, tűzjelző) jelzései esetén - munkaidőben a megrendelő illetékeseinek értesítésévei egyidejűleg - a halaszthatatlannak ítélt megelőző, elhárító intézkedések megtétele.
A szolgálati idő alatt észlelt, az épülettel kapcsolatos bármilyen meghibásodás esetén azonnal értesítse az épületüzemeltetési vezetőjét, és a gondnokokat. Tartsa és tartassa be a munkavédelmi és tűzvédelmi utasításokat. Rendkívüli esemény esetén élet és vagyon mentése, hatóságok és a kijelölt személyek értesítése, e tevékenységében szorosan együttműködik a hatóságokkal. Szolgálati ideje alatt a személy- és vagyonőr olyan munkát, tevékenységet nem végezhet, mely a feladataival ellentétes; vagy akadályozza annak maradéktalan végrehajtását. Szolgálati helyét engedély nélkül nem hagyhatja el! Kapcsolattartás a megbízó kijelölt munkatársával, jelentési kötelezettség.
A kulcsok szabályos kiadása-visszavétele és rögzítése a kulcskönyvben. A tűzkulcsok szabályos kezelése, indokolt esetben kiadása, visszavétele az előírás szerint. Takarítók érkezésekor a kulcsok kiadása, a területen dolgozóknak, illetve a takarítás befejezése után a kiadott kulcsok beszedése. Pontosan vezesse a szolgálati okmányokat. Szolgálati ideje alatt történt eseményeket rögzítse a szolgálati naplóba, szükség esetén jelentse az illetékes vezetők felé, indokolt esetben készítsen jegyzőkönyvet.
A Múzeum részére érkező küldemények átvétele- átadása eseti jelleggel. Érkező telefonhívások fogadása, az ügyfelek tájékoztatása, illetve az illetékes kollégához történő tovább irányítása szükség szerint. Fentieken túl ismerni kell a személy- és vagyonőr feladatait.
A szolgáltatás részletes tartalmát a szolgálat irányításának és ellenőrzésének szabályait, a szolgálatot ellátók részletes feladatait, és munkavégzésük szabályozását a szolgálati utasítás tartalmazza figyelembe véve az Ajánlatkérő belső szabályzatait is. A szolgálati utasítás elkészítése nyertes ajánlattevő feladata, melyet a szerződéskötést követő 30 napon belül kell jóváhagyatnia ajánlatkérővel.
Ajánlatkérő további elvárása, ill. a szerződéskötés feltétele, hogy nyertes ajánlattevő rendelkezzen a teljesítés során (az ajánlati felhívás III.1.4) pont M2) alpontjában és a közbeszerzési dokumentum 1.1.5. pont M2) alpontjában előírt szakemberen kívül) legalább további 2 fő diszpécserrel (azaz összesen legalább 3 fő szakemberrel), akik legalább középfokú végzettséggel és legalább 1 év diszpécseri szakmai tapasztalattal rendelkeznek azzal, hogy amennyiben a nyertes ajánlattevő a szerződéskötés időpontjára nem igazolja az előbbi szakemberek rendelkezésre állását, úgy azt az AK a szerződéskötéstől történő visszalépésként veszi figyelembe és alkalmazza az ehhez kapcsolódó jogkövetkezményeket.